jkorsvik/nowiki_second_scrape_merged huggingface dataset:
Ianusanta ianusi

Ianusanta ianusi er en glansvinge som tilhører underfamilien stjertvinger (Theclinae).  Denne nyoppdagede arten, som ble beskrevet i 2011, er (foreløpig?) den eneste arten i slekten Ianusanta.


== Utseende ==
En middelsstor (vingespenn ca. 40 millimeter) stjertvinge. Bakvingens bakhjørne er trukket ut til en spiss med en kort, utoverrettet stjert. Hannens overside er himmelblå med bredt svarte ytterkanter og en lite, oval, brun grop på forvingen (denne inneholder spesielle duftskjell, androconia). Undersiden er brun med tre smale, hvite tverrstriper.


== Levevis ==
Denne arten lever i tåkeskog.


== Utbredelse ==
Arten er kjent fra fjellene i sentrale deler av Ecuador og det nordlige Peru.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Micandra-gruppen – Neotropisk
slekten Ianusanta Bálint, 2011
Ianusanta ianusi Bálint, 2011


== Litteratur ==
Bálint, Z. (2011) Ianusanta ianusi, a new genus and new species of eumaeine lycaenid butterflies from the Andes (Lepidoptera: Lycaenidae, Theclinae). Boletín Científico Centro de Museos Museo de Historia Natural 15: 224-230. [1]


== Eksterne lenker ==
Ianusanta ianusi – detaljert informasjon på Wikispecies
Ayacucho (distrikt)

Ayacucho er et distrikt i provinsen Huamanga i regionen Ayacucho i det sørlige Peru. Distriktets nasjonale statistikkode er 010501 og hovedstaden er Ayacucho.


== Landsbyer i distriktet Ayacucho ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Ayacucho
Phaeostrymon alcestis

Phaeostrymon alcestis er en dagsommerfugl som hører til gruppen stjertvinger i den artsrike familien glansvinger (Lycaenidae). Den er den eneste arten i slekten Phaeostrymon.


== Utseende ==
En middelsstor (vingespenn 25-38 millimeter) stjertvinge med to tynne stjerter på bakvingen. Oversiden er ensfarget brun. Undersiden er lysbrun med to tynne, hvite tverrstriper (den innerste er ufullstendig i forvingen) og en oransje tverrstripe utenfor denne. Ved bakhjørnet er det en flekk med blå metalliske skjell.


== Levevis ==
Larven lever på såpebær (Sapindus saponaria, familie Sapindaceae).
Arten finnes der denne planten vokser, men sjelden langt borte fra den, i ørkenområder, veikanter, skogkanter og bebodde områder.


== Utbredelse ==
Arten forekommer i Texas, Arizona og i Mexico.


== Systematisk inndeling ==

Ordenen sommerfugler, Lepidoptera
Underordenen Ditrysia
Gruppen storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Underfamilien stjertvinger, Theclinae
Gruppen Eumaeini
Satyrium-gruppen
Slekten Phaeostrymon Clench, 1961 – bare én art:
Phaeostrymon alcestis (Edwards, 1871)
Phaeostrymon alcestis alcestis (Edwards, 1871)
Phaeostrymon alcestis oslari (Dyar, 1904)


== Kilder ==
Butterflies and Moths of North America – Phaeostrymon alcestis [1]


== Eksterne lenker ==
(en) Phaeostrymon alcestis i Encyclopedia of Life 
(en) Phaeostrymon alcestis i Global Biodiversity Information Facility 
(en) Phaeostrymon alcestis hos ITIS 
(en) Phaeostrymon alcestis hos NCBI 
(en) Kategori:Phaeostrymon alcestis – bilder, video eller lyd på Wikimedia Commons 
Phaeostrymon alcestis – detaljert informasjon på Wikispecies 
Brower, Andrew V. Z. 2007. Phaeostrymon i The Tree of Life Web Project, [http://tolweb.org/ http://tolweb.org
www.funet.fi – Phaeostrymon
Butterflies of America – Phaeostrymon alcestis alcestis [2]
Butterflies of America – Phaeostrymon alcestis oslari [3]
Hurunui (distrikt)

Hurunui er et distrikt nord på Sørøya på New Zealand. 
Ved folketellingen i 2013 hadde distriktet 11 529 innbyggere. Sammen med Waitaki var Hurunui det distriktet på New Zealand med færrest innbyggere med ikke-europeisk bakgrunn. Mer enn 95% førte opp «European» eller «New Zealanders». Personer med lokalkunnskap var også i stand til å spore identiteten til lokale maorier eller asiater som var ført opp i folketellingen.


== Bosetninger ==
Amberley – administrasjonssenter.
Cheviot
Culverden
Greta Valley
Hawarden
Leithfield
Motunau
Parnassus
Waiau
Waikari
Waipara


== Referanser ==


== Eksterne lenker ==
Hurunui Councils hjemmeside
Balintus tityrus

Balintus tityrus er en glansvinge som tilhører underfamilien stjertvinger (Theclinae).


== Utseende ==
En middelsstor stjertvinge med litt tilspissede forvinger (i alle fall hos hannen) og to lange stjerter på bakvingen. Hannens overside er skinnende blå med bredt svarte ytterkanter. Undersiden er brun med hvite tegninger og en skarpt rød stripe langs bakvingens ytterkant.


== Utbredelse ==
Arten lever i Colombia.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Hypostrymon-gruppen – Neotropisk
slekten Balintus D'Abrera, 2001 – oppkalt etter den ungarske entomologen Zsolt Bálint, bare én art:
Balintus tityrus (C. & R. Felder, 1865)


== Litteratur ==


== Eksterne lenker ==
(en) Balintus tityrus hos NCBI 
(en) Kategori:Balintus tityrus – bilder, video eller lyd på Wikimedia Commons 
Balintus tityrus – detaljert informasjon på Wikispecies 
Brower, Andrew V. Z. 2007. Balintus i The Tree of Life Web Project, [http://tolweb.org/ http://tolweb.org
www.funet.fi – Balintus
Dubai Autodrome

Dubai Autodrome er en motorsportbane i Dubai i De forente arabiske emirater. Den er 5,39 km lang, og er et sentralt element i Dubai Motor City i underholdningskomplekset Dubailand.
Banen ble åpnet i oktober 2004 med den siste runden av Formel Renault V6 Eurocup, Dubai Autodrome var den første delen av Dubai Motor City som var klar til bruk. I desember 2005 var banen vertskap for A1 Grand Prix, og FIA GT Championship ble kjørt her fra 2004 til 2006. En runde av GP2 Asia ble kjørt her i 2008 og 2009, og siden 2006 har banen vært vertskap for 24-timersløpet i Dubai.


== Referanser ==


== Eksterne lenker ==
Offisielt nettsted 
(en) Dubai Autodrome – kategori av bilder, video eller lyd på Commons
I’m Happy Just to Dance With You

«I'm Happy Just to Dance with You» er en sang av The Beatles som ble skrevet av Lennon/McCartney. Den ble først utgitt på albumet A Hard Day's Night som ble utgitt 26. juni 1964 i USA og 10. juli 1964 i Storbritannia. Disse to utgavene av A Hard Day's Night har ikke helt likt innhold av sanger. Videre ble den utgitt 20. august 1964 som b-side på singlen I'll Cry Instead.John Lennon skrev mesteparten av «I'm Happy Just to Dance with You» spesielt for at George Harrison skulle få slippe til på vokal i deres første film A Hard Day's Night (Lignende tilfelle skjedde året i forveien med «Do You Want to Know a Secret»). Lennon fikk hjelp av Paul McCartney til å skrive den ferdig. Lennon følte selv at han aldri kunne ha sunget sangen.«I'm Happy Just to Dance with You» ble innspilt 1. mars 1964 som var en søndag. Dette var første gang de jobbet i studio på en søndag. Fjerde tagning ble brukt til pålegg av vokal/kor og en afrikansk tromme. To dager i forveien hadde The Rolling Stones oppnådd en hit med Buddy Holly sangen «Not Fade Away». Deres versjon var Bo Diddley inspirert. Muligens var dette inspirasjonen til at Lennon spilte rytmegitaren sin à la Diddley.The Beatles fremfører «I'm Happy Just to Dance with You» i filmen A Hard Day's Night hvor Harrison mimer sin vokal samtidig som han spiller akustisk gitar. Man ser ellers at Lennon spiller som Bo Diddley.
De spilte inn en versjon for BBC radio 17. juli 1964 som ble kringkastet i programmet From Us To You 3. august 1964. Sangen ble også fremført på konserter da de la ut på sin britiske konsertturne i oktober/november 1964.


== Musikere og instrumenter ==
George Harrison: Akustisk gitar, vokal
John Lennon: Rytmegitar, kor
Paul McCartney: Bass, kor
Ringo Starr: Trommer, afrikansk tromme


== Coverversjoner ==


== Referanser ==


== Eksterne lenker ==
(en) I'm Happy Just to Dance With You på MusicBrainz
Selevkos av Seleukia

Selevkos av Seleukia (født c. 190 f.Kr., fl. 150-tallet f.Kr.) var en hellenistisk astronom og filosof fra Seleukia ved Tigris, hovedstaden i Selevkide-riket, eller alternativt Seleukia ved Rødehavet. Han er best kjent som en forkjemper for heliosentrismen og for sin teori om tidevannets opprinnelse.


== Referanser ==


== Kilder ==
Neugebauer, O (1945). «The History of Ancient Astronomy. Problems and Methods». Journal of Near Eastern Studies. 4 (1): 1–38. 
Sarton, George (1955). «Chaldaean Astronomy of the Last Three Centuries B. C.». Journal of the American Oriental Society. 75 (3): 166–173. 
Van der Waerden, B.L. (1987). «The Heliocentric System in Greek, Persian and Hindu Astronomy». Annals of the New York Academy of Sciences. 500: 525–545. Bibcode:1987NYASA.500..525V. doi:10.1111/j.1749-6632.1987.tb37224.x.
Sarsia

Sarsia – North Atlantic Marine Science var et vitenskapelig tidsskrift innen marinbiologi. Tidsskriftet ble utgitt fra 1961 til 2004, da det sammen med tidsskriftet Ophelia ble innlemmet som en del av det nye tidsskriftet Marine Biology Research, utgitt av Taylor & Francis.
Tidsskriftets fikk sitt navn som en æresbevisning til den norske marinbiologen Michael Sars (1805–1869), og har hele tiden hatt redaksjon knyttet til Institutt for marinbiologi ved Universitetet i Bergen. Havforskningsinstituttet var også involvert i utgivelsen av tidsskriftet.


== Redaktører ==
Hans Brattström (1961–1983)
Jack B.L. Matthews (1984)
Torleiv Brattegard (1985 – )
Ulf Båmstedt
Jarl Giske
Kjersti Sjøtun
Tore Høisæter (- 2004)


== Eksterne lenker ==
Info-skriv fra Biologisk institutt 7/2004
Sarsia - in memoriam
Hjemmeside for Marine Biology Research
Guido Bonatti

Guido Bonatti  (død mellom 1296 og 1300) var en italiensk astronom og astrolog fra Forlì. Han var den mest kjente astrologen i Europa i sitt århundre.


== Referanser ==


== Eksterne lenker ==
(engelsk) "Bonatti on War"
(engelsk) "Bonatti on Arabic Parts"
(engelsk) "New Translation of Liber Astronomiae"
(engelsk) The Life of Guido Bonatti
(engelsk) "Anima astrologicae, Guido Bonattus by William Lilly, STudent in Astrology" Arkivert 13. mars 2012 hos Wayback Machine.
(engelsk) Guidonis Bonati De Astronomia tractatus (Latin)
(engelsk) Online Galleries, History of Science Collections, University of Oklahoma Libraries High resolution images of works by Guido Bonatti in .jpg and .tiff format.
Rebecca Scheja

Ania Rebecca Scheja (født 26. januar 1989) er en svensk skuespiller, DJ, sanger, låtskriver og plateprodusent.
Rebecca Scheja er datter av pianisten Staffan Scheja og skuespilleren Marianne Scheja. Hun er storesøster til Leonard Scheja, tidligere medlem i electro- og housebandet Nause. Hun begynte som barneskuespiller og har medvirket i flera filmer
Etter at hun traff Fiona FitzPatrick på en fest i 2007 startet de opp som en discjockey-duo, og drev i 2008 klubben DET på Spy Bar i Stockholm. Senere begynte de å skrive og produsere egen musikk som «electro-punk-house"»-duoen Rebecca & Fiona.
I 2011 fikk Scheja og FitzPatrick en Grammis. Sammen med produsenten Adrian Lux har de produsert sangen «Boy». De vant en Grammis som Årets Electro/Dans ved Grammisgalan 2012.
Rebecca Scheja hadde i noen år et forhold med musikkeren og låtskriveren Thibo Girardon, mer kjent under artistnavnet Panda da Panda. De to har samarbeidet musikalsk iblant.


== Filmografi (utvalg) ==
1997 – Adam & Eva
1998 – Längtans blåa blomma (TV)
1999 – En häxa i familjen
2000 – Den beste sommeren
2005 – Sandor slash Ida
2009 – Bröllopsfotografen


== Diskografi ==


=== Album ===
2011 – I Love You, Man!
2014 – Beauty Is Pain
2018 – Art Of Being A Girl


=== Singler ===
2010 – «Luminary Ones» (Rebecca & Fiona)
2010 – «Låna Pengar» (Basutbudet feat. Rebecca & Fiona)
2011 – «Bullets» (Rebecca & Fiona)
2011 - «Turn It Down (Remixes)» (Kaskade with Rebecca & Fiona)
2011 – «Jane Doe»
2011 – «If She Was Away» / «Hard» (Rebecca & Fiona)
2011 – «Hard (Mysto & Pizzi Remix)»
2012 – «Dance (remixes)»
2012 – «World On Fire» (The Royal Concept)
2012 – «Fake Love» (Blende)
2012 – «Larva (Far Away)» (Morten Breum with Rebecca & Fiona)
2012 – «Weekend Heroes» (Adrian Lux with Rebecca & Fiona)
2012 – «Angels» (Adrian Lux with Rebecca & Fiona)
2013 – «Taken Over» (Rebecca & Fiona feat. Style Of Eye)
2013 – «Union»
2013 – «Hot Shots» (Rebecca & Fiona feat. Vice)
2014 – «Holler»
2014 – «Candy Love»
2015 – «Sayonara»
2016 – «Shotgun»
2016 – «Drugstore Lovin'»
2016 – «Cold As X-mas»
2017 – «Pop Bitches»
2017 – «Pay Me» / «Money»
2020 – «Sad Boy, Happy Girl» / «Lyfe Lyne» (Moguai & Rebecca & Fiona)
2021 – «Another World (NICOLAAS Remix)»


=== EP ===
2011 – Boy (Adrian Lux with Rebecca & Fiona)
2012 – Giliap (Remixes)
2012 – Dance (Remixes)
2014 – Letters (Remixes)
2016 – Party Hard
2021 – Fet House Mode


== Referanser ==


== Eksterne lenker ==
(en) Rebecca Scheja – kategori av bilder, video eller lyd på Commons 
(en) Rebecca Scheja på Internet Movie Database 
(sv) Rebecca Scheja i Svensk Filmdatabas 
(da) Rebecca Scheja på Filmdatabasen 
(en) Rebecca Scheja på AllMovie 
(en) Rebecca Scheja hos The Movie Database 
(en) Rebecca Scheja på Discogs 
(en) Rebecca Scheja på MusicBrainz 
(en) Rebecca Scheja på Songkick 
Rebecca & Fionas webside
Knut Lofstad

Knut Lofstad (født 30. april 1927 i Oslo) er en norsk næringslivsmann. Han var administrerende direktør i Norges Industriforbund og viseadministrerende direktør i Næringslivets Hovedorganisasjon.
Lofstad avsluttet i 1949 ingeniørutdannelse ved University of Wisconsin. Han arbeidet deretter i næringslivet og ble i 1966 administrerende direktør i Eureka og hadde fra 1969 samme stilling i Thune-Eureka. Han kom med i konsernledelsen i Kværner.Lofstad var fra 1967 til 1968 formann i Maskin og Konstruksjonsverkstedenes Landsforening. Han var representert i sentralstyret i Norsk Arbeidsgiverforening og i hovedstyret i Norges Industriforbund. I 1982 ble han administrerende direktør i Norges Industriforbund. Lofstad var involvert i arbeidet med å slå sammen næringslivs- og arbeidsgiverorganisasjoner til Næringslivets Hovedorganisasjon og ble viseadministrerende direktør i denne da organisasjonen ble til i 1989.
Han var styremedlem i Norges Eksportråd og Distriktenes utbyggingsfond, samt andre offentlige utvalg, styrer og råd.I 1992 mottok Lofstad kommandørtegnet av Finlands løves orden.


== Referanser ==
Zac Poonen

Zac Poonen (født 5. november 1939) er en indisk forkynner og bibellærer.
Fra hans virksomhet har det vokst frem en rekke menigheter spredt rundt i India. Han har skrevet mer enn 30 bøker og en rekke artikler på engelsk som har blitt oversatt til indisk og mange andre språk .


== Referanser ==


== Eksterne lenker ==

(no) Publikasjoner av Zac Poonen i BIBSYS
Christian Fellowship Church, Bangalore, India
Eva Bugge

Eva Bugge (født 24. mai 1945 i Oslo) er en norsk diplomat.
Hun er cand.mag. fra Universitetet i Oslo (1972) og gjennomførte Utenriksdepartementets aspirantkurs 1974-1975. Hun var ambassadesekretær ved ambassaden i Caracas, Venezuela. 1976-1977 og arbeidet i Handelsdepartementet 1978–80. I tiden 1983-1985 var hun ambassadesekretær ved den norske ambassaden i London, deretter ambassaderåd for økonomiske saker samme sted til 1991. Hun var avdelingsdirektør ved Utenriksdepartementets kontor for kultur og Norges-informasjon fra 1992. Fra 1996 til 2002 var hun ekspedisjonssjef og  leder for UDs avdeling for presse, kultur og informasjon.
Eva Bugge var ambassadør til Roma fra 2002 da hun overtok efter Geir Grung og var også sideakkreditert til Albania, San Marino og Malta. Hun var ambassadør til Nederland 2006-2011.Eva Bugge er kommandør av St. Olavs orden (2002).


== Referanser ==
Carl-Olov Munkberg

Carl-Olov Munkberg (født 24. april 1928 i Eskilstuna) er en svensk næringslivsleder. Han var sjef i flyselskapet SAS fra 1978 til 1981.Munkberg er utdannet bedriftsøkonom. Han ble i 1957 personal- og økonomisjef i Linjeflyg. I 1966 ble han direktør i Stockholms busstrafik, arbeidet i Scanair fra 1971 til 1976 og i Nyman & Schultz fra 1977 til 1978. Munkberg ble i 1978 direktør i Scandinavian Airlines System. Han hadde denne stillingen til 1981, da han ble etterfulgt av Jan Carlzon. Etter dette arbeidet Munkberg i eiendomsbransjen. Han siste stilling før han pensjonerte seg var som direktør for Svensk Interkontinental Lufttrafik AB (SILA).


== Referanser ==
Kölns Domkapitel

Kölns Domkapitel (tysk: Kölner Domkapitel), egentlig det høye Dom-, Katedral- og Metropolitankapitelet i Köln (Hohe Dom-, Kathedral- und Metropolitankapitel zu Köln) er et kollegium av geistlige (Domkapitel) som bistår erkebiskopen av Köln i forvaltningen av erkebispedømmet.
Domkapitelet er ansvarlig for utførelsen av liturgien i Kölnerdomen og er en juridisk person innenfor forvaltningen av Köln erkebispedømme.
Jean Richer

Jean Richer (født 1630, død 1696 i Paris) var en fransk astronom og assistent (élève astronome) for Giovanni Cassini.
Mellom 1671 og 1673 var han i Cayenne i Sør-Amerika. Dit var han reist for å utføre observasjoner i og for bestemmelse av solparallaksen. Valg av tid var for å observere planeten Mars under dens perege; samtidig firetok Jean-Dominique Cassini observasjoner i Paris. Den fra Richters observasjoner utledede verdi for solens avstand overtraff i nøyaktighet suverent alle forutgående bestemmelser og forble under et helt århundre det allment antatte. Dette førte til at han kunne estimere avstanden mellom solen og Mars, og benytte dette ved beregninger av annet.
Under den nevnte reisen gjorde for øvrig Richer ved sine pendelobservasjoner den viktige oppdagelse at tyngdekraftens intensitet avtar fra polene til ekvator. Dette bekreftet den hypotese som var blitt fremlagt av Christian Huygens om at tyngdekraften avtok slik mot ekvator op grunn av sentrifugalkraften. 
Disse undersøkelser er nedtegnede i hans arbeid Observations astronomiques et physiques faites en l'isle de Cayenne (1679).


== Referanser ==


== Eksterne lenker ==
http://www-groups.dcs.st-and.ac.uk/~history/Biographies/Richer.html
http://galileo.rice.edu/Catalog/NewFiles/richer.html
Den beste sommeren

Den beste sommeren (svensk originaltittel: Den bästa sommaren) er en svensk-dansk komedie-/dramafilm fra 2000 av Ulf Malmros. Filmen ble spilt inn ved blant annet Björkås herrgård (Vargön), Restad gård (Vänersborg), Anten-Gräfsnäs Jernbane, Upphärad og Sjuntorp.


== Handling ==
Det er sommeren 1958 i byen Molkom. Mårten fra Stockholm og Annika fra Uppsala skal være "sommerbarn" til Yngve Johansson som hver sommer tar inn barn, og det har ikke gått bra tidligere. Først liker ikke Mårten og Annika Yngve, men de liker hverandre og begynner å like Yngve, kanskje er han ikke så dum som de tror. Denne sommeren vil endre deres liv for all fremtid.


== Medvirkende ==
Kjell Bergqvist – Yngve Johansson
Anastasios Soulis – Mårten
Rebecca Scheja – Annika
Cecilia Nilsson – Svanström
Brasse Brännström – Sven
Marcus Hasselborg – Harald, Svens son
Gachugo Makini – Jacques
Göran Thorell – Erik Olsson
Ann Petrén – Fru Ljungström
Eivin Dahlgren – Hovmesteren
Anna Kristina Kallin – Lege
Ralph Carlsson – Prest
Jerker Fahlström – Postmann
Dag Malmberg – Politimann


== Eksterne lenker ==
(en) Den beste sommeren på Internet Movie Database 
(no) Den beste sommeren hos Filmfront 
(no) Den beste sommeren på NRK TV 
(sv) Den beste sommeren i Svensk Filmdatabas 
(da) Den beste sommeren i Danmark Nationale Filminstitut 
(fr) Den beste sommeren på Allociné 
(nl) Den beste sommeren på MovieMeter 
(en) Den beste sommeren på AllMovie 
(en) Den beste sommeren på Turner Classic Movies 
(en) Den beste sommeren på Rotten Tomatoes
Fraunhofer-linje

Fraunhofer-linjer er de mørke absorpsjonslinjene i sollysets spektrum. Disse linjene ble første gang observert av Wollaston (1802), men falt i glemmeboken til Joseph von Fraunhofer observerte dem på nytt i 1814, og da i et betydelig større antall. Bokstavene ved de ulike linjene i spekteret er individuelle merker som Fraunhofer valgte for identifisering.
Fraunhofer-linjene ble også inngående studert av Anders Jonas Ångström. Han definerte strålingens bølgelengder i enheten ångstrøm. 1 ångstrøm tilsvarer 0,0001 µm.


== Oppdagelse ==
I 1802 ble den engelske kjemikeren William Hyde Wollaston den første personen til å merke seg utseendet til et antall absorpsjonslinjer i solspektret. I 1814 gjenoppdaget Fraunhofer linjene uavhengig og begynte en systematisk studie og nøye måling av bølgelengdene til disse linjene. I alt kartla han over 570 linjer, og tilordnet bokstavene A–K til de viktigste trekkene og andre bokstaver til svakere linjer. Moderne observasjoner av sollys kan oppdage mange tusen linjer.
Cirka 45 år senere la Kirchhoff og Bunsen merke til at flere fraunhoferske linjer sammenfaller med karakteristiske emisjonslinjer identifisert i spektrene av oppvarmede grunnstoffer. Det ble korrekt sluttet at mørke linjer i solspektret er forårsaket av absorpsjon av grunnstoffer i solatmosfæren.


== Referanser ==


== Eksterne lenker ==
(en) Fraunhofer lines – kategori av bilder, video eller lyd på Commons 
(en) Fraunhofer lines – galleri av bilder, video eller lyd på Commons  Denne artikkelen er helt eller delvis basert på materiale fra Fraunhoferlinjer i Nordisk familjebok, utgitt mellom 1904 og 1926 – i dag offentlig eiendom.
Satan rir media

Satan rir media (en: Satan Rides the Media) er en dokumentarfilm regissert av Torstein Grude. Filmen ble samprodusert med TV 2, og sendt i dokumentarserien Dokument2 i 1999.


== Handling ==
Filmen omhandler pressedekningen av en rekke episoder rettet mot satanistmiljøer tilknyttet black metal-scenen i Norge,  inkludert brenning av kirker og drapet på Øystein Aarseth. Filmen hevder at media hadde en vesentlig rolle i eskaleringen av hendelsene tilknyttet denne.  Det vises til ekstremeksponering av overskrifter og detaljer i sakene, og at dette har sannsynlig økt rekrutteringen til miljøet, ved å fremstille miljøet som en spennende og tiltrekkende subkultur. Filmen bygger på påstander om at norske journalister med Bergens Tidende og Verdens Gang i spissen hausset opp aktivitetene i black metal-miljøet på en slik måte at de ga et fordreid bilde, og at dette bidro sterkt til markedsføringen av miljøet.I filmen forteller Varg Vikernes at han gjennomførte et anonymt intervju med en journalist fra Bergens Tidende, og at han samme kveld ble arrestert av politiet. Vikernes konkluderte med at avisen hadde tipset politiet, noe som også kommer frem i filmen i form av intervju med politiet. Journalisten har i ettertid tilbakevist dette.


== Medvirkende (utvalg) ==
I dokumentaren intervjues en rekke personer hvor de gir sin oppfatning av emnet, blant de intervjuede er:

Jan Axel «Hellhammer» Blomberg (Mayhem)
Varg «Count Grishnackh» Vikernes (Mayhem, Burzum )
 Snorre «Blackthorn» Ruch  (Mayhem, Thorn)
Jørn «Necrobutcher» Stubberud (Mayhem)
Jørn Inge Tunsberg (Hades Almighty, Old Funeral, Immortal)


== Referanser ==


== Eksterne lenker ==
(en) Satan rir media på Internet Movie Database 
Burzum.com – An attempt at a review of Torstein Grude's "Satan Rir Media"
Themoviedb.org – Satan Rides the Media
Cajamarca (distrikt)

Cajamarca er et distrikt i provinsen Cajamarca i regionen Cajamarca i det nordvestlige Peru. Distriktets nasjonale statistikkode er 010601 og hovedstaden er Cajamarca.


== Landsbyer i distriktet Cajamarca ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Cajamarca Arkivert 3. september 2014 hos Wayback Machine.